బిజోయ్ కృష్ణ హండిక్

బిజోయ్ కృష్ణ హండిక్ ( 1934 డిసెంబరు 1 - 2015 జూలై 26) భారతదేశానికి చెందిన రాజకీయ నాయకుడు. ఆయన ఒకసారి శాసనసభ్యుడిగా, ఆరుసార్లు లోక్‌సభ సభ్యుడిగా,  ఒకసారి రాజ్యసభ సభ్యుడిగా ఎన్నికై కేంద్ర మంత్రిగా పనిచేశాడు.
రాజకీయ జీవితం
బిజోయ్ కృష్ణ హండిక్ భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పనిచేసి 1972 నుండి 1976 వరకు జోర్హాట్ నుండి అస్సాం శాసనసభ సభ్యునిగా పనిచేశాడు. ఆయన 1973లో ఏఐసీసీ సభ్యుడిగా ఉన్నాడు. బిజోయ్ కృష్ణ హండిక్ 1980 నుంచి 1986 వరకు రాజ్యసభ సభ్యుడిగా పనిచేసి 1991లో జరిగిన లో‍క్‍సభ ఎన్నికలలో జోర్హాట్ నుండి తొలిసారి లో‍క్‍సభ సభ్యుడిగా ఎన్నికయ్యాడు. ఆయన 1991 నుండి 2009 వరకు వరుసగా ఆరుసార్లు లో‍క్‍సభ సభ్యుడిగా ఎన్నికై 2004 నుండి 2007 వరకు రక్షణ, పార్లమెంటరీ వ్యవహారాల శాఖల మంత్రిగా, 2006 నుండి 2009 వరకు రసాయనాలు & ఎరువులు శాఖల సహాయ మంత్రిగా, 2009 నుండి 2011 వరకు మన్మోహన్ సింగ్ మంత్రివర్గంలో ఈశాన్య ప్రాంత అభివృద్ధి & గనుల శాఖల సహాయ మంత్రిగా పనిచేశాడు. ఆయన 2002లో కాంగ్రెస్ వర్కింగ్ కమిటీ సభ్యుడు అయ్యాడు.
మరణం
బిజోయ్ కృష్ణ హండిక్ అనారోగ్యంతో బాధపడుతూ జోర్హాట్ మెడికల్ కాలేజీ ఆసుపత్రిలో చికిత్స పొందుతూ ఆరోగ్యం విషమించడంతో 2015 జూలై 26న మరణించాడు. ఆయనకు భార్య, ముగ్గురు కుమార్తెలు ఉన్నారు.
మూలాలు

వర్గం:అసోం వ్యక్తులు
వర్గం:10వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:అసోం నుండి ఎన్నికైన లోక్‌సభ సభ్యులు